TRT วางเป้ารายได้พุ่งแตะ 5 พันลบ.ในปี 61 ขยายตลาดส่งออกใน AEC
TRT วางเป้ารายได้พุ่งแตะ 5 พันลบ.ในปี 61 ขยายตลาดส่งออกโดยเฉพาะกลุ่มประเทศ AEC
14 ธ.ค. 2559

นายสัมพันธ์ วงษ์ปาน ประธานเจ้าหน้าที่บริหาร และกรรมการผู้จัดการ บริษัท ถิรไทย จำกัด (มหาชน) หรือ TRT เปิดเผยว่า ทิศทางของบริษัทฯ (Business Plan)ว่า กลุ่ม TRT มีแผนจะเพิ่มยอดขายให้ถึง 5,000 ล้านบาทในปี 61 ด้วยกลยุทธ์การเพิ่มประสิทธิภาพของ กลุ่มงาน Steel Fabrication และงาน EPC ด้วยการเตรียมแผนเพื่อเข้ารับการรับรองมาตรฐานขั้นสูงต่างๆ (ตัวอย่างเช่น UL Stamp) ทั้งด้านศักยภาพการผลิต และบุคลากร เพื่อเพิ่ม Value Added ที่จะสามารถทำให้ยอดขายของงานกลุ่มงานนีhสามารถเติบโตจาก 486 ล้านบาทในปี 58 เป็น 1,000 ล้านบาทในปี 61
นอกจากนี้ยังมีกลยุทธ์การขยายฐานตลาดส่งออกหม้อแปลงไฟฟ้า ซึ่งจะเน้นตลาดในกลุ่มประเทศทีมีการเติบโตทางเศรษฐกิจสูง โดยเฉพาะกลุ่มประเทศ AEC ที่ต้องการวิศวกรรมการออกแบบ ซึ่งคาดว่าจะสามารถเพิ่มยอดส่งออกจาก 650 ล้านบาทในปี 58 เป็น 880 ล้านบาทในปี 61 หรือมีอัตราเติบโตคิดเป็น 35%